Լի Հյո Ռի

Լի Հյորի (), հարավկորեացի Քեյ փոփ ժանրի երգչուհի։ Համագործակցում է Mnet Media լեյբլի հետ։

Կենսագրություն 

Հյորին ծնվել է 1979 թվականի մայիսի 10-ին Չհոնջույում։ 1992 թվականին ընտանիքի հետ միասին տեղափոխվել է Սեուլ։ Ավարտելով հատուկ աղջիկների համար նախատեսված միջնակարգ և ավագ դպրոցները՝ նա ընդունվել է Կունմին համալսարանի դրամայի և կինոարվեստի ֆակուլտետը, և այն ավարտել 2006 թվականի փետրվարին։ 2007 թվականին ընդունվել է Կյունհի համալսարանի Արվեստի դպրոցը։

Նրա առաջնաելույթը տեղի է ունեցել 1998 թվականին՝ նույն տարում իսկ հիմնադրված Fin.K.L (핑클) աղջիկների երաժշտական խմբի կազմում, որի ղեկավարը և տարիքով ամենամեծ մասնակիցն էր նա տվյալ ժամանակ հանդիսանում։ Նրա մասնակցությամբ խումբը բազում հաջողությունների է հասել Հարավային Կորեայում։ 2003 թվականին նա թողարկել է իր առաջին միանձնյա ալբոմը «Stylish», որը նշանակալի հաջողություն ունեցավ, իսկ 2006 թվականին լույս է տեսել նրա երկրորդ միանձնյա ալբոմը՝ «Dark Angel», 2008 թվականին՝ երրորդը՝ «It’s Hyorish», որի «U-Go-Girl» երգը լայն տարածում գտավ երկրում։ 2010 թվականին լույս է տեսել նրա չորրորդ ալբոմը՝ «H-Logic», որի հասարակությանը ներկայացվելուց հետո՝ երգչուհին անմիջապես մեղադրվեց գրագողության մեջ։ 2013 թվականի մայիսին նա թողարկել է իր հինգերորդ ալբոմը՝ «MONOCHROME»:

Հյորին համարվում է ամենահայտնի հարավկորեացի փոփ-երգչուհիներից մեկը։ 2008 թվականին նա մասնակցել է երկրում հայտնի «패밀리가 떴다» հումորային հաղորդմանը։ Զբաղվում է բարեգործությամբ։

2013 թվականի սեպտեմբերի 1-ից ամուսնացած է կիթառահար Լի Սանսունի հետ։

Ծանոթագրություններ 

  Person Profile // Internet Movie Database
 이효리 배드걸, 섹시한 미스코리아급 화보!
  이효리, 1일 이상순과 '부부' 됐다…"행복해보였다"

Հարավկորեացի երգչուհիներ
Փոփ երաժիշտներ
Հարավկորեացի մոդելներ
Հարավկորեացի դերասանուհիներ
21-րդ դարի երգչուհիներ
Հարավկորեացի հաղորդավարներ
Հարավկորեացի պարային երաժիշտներ